32006D0130
L 052/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 февруари 2006 година
за изменение на Решение 98/536/ЕО задаващо списъка на националните референтни лаборатории за откриване на остатъци
(нотифицирано под номер С(2006) 330)
(текст от значение за ЕИП)
(2006/130/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/23/ЕО на Съвета от 29 април 1996 г. относно мерките за наблюдение на определени вещества и остатъци от тях в живи животни и животински продукти и за отмяна на Директиви 85/358/ЕИО и 86/469/ЕИО и Решения 89/187/ЕИО и 91/664/ЕИО (1), и по-специално член 14, параграф 1 от нея,
като има предвид, че:
(1)
Приложението към Решение 98/536/ЕО на Комисията (2) трябваше да бъде преразгледано до 31 декември 2000 г. Държавите-членки са реорганизирали своите лаборатории, с цел да изпълнят изискванията на Директива 96/23/ЕО, като вземат предвид най-вече изискването, че един остатък или група остатъци, трябва да бъде отнесено само към една национална референтна лаборатория (НРЛ).
(2)
Тази реорганизация е приключена и списъкът на националните референтни лаборатории в приложението към Решение 98/536/ЕО следва сега да бъде съответно адаптиран. В същото време списъкът на националните референтни лаборатории в новите държави-членки трябва да бъде адаптиран в светлината на получената от тях информация.
(3)
Решение 98/536/ЕО следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 98/536/ЕО се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 10 февруари 2006 година.